Diari Oficial de la Generalitat Valenciana


Sumari del DOGV 6910, del 26-11-2012 (2012/10828)

RESOLUCIÓ de 15 de novembre de 2012, del secretari autonòmic de Formació i Ocupació, per la qual es modifica el termini per a presentar sol·licituds de la modalitat de formació a mida, regulat en l'article 8.3 de l'Orde 29/2012, de 22 de juny, de la Conselleria d'Educació, Formació i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2012
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6910

Data del DOGV
:   26-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10562


Data del document
:   15-11-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 de novembre de 2012, del secretari autonòmic de Formació i Ocupació, per la qual es modifica el termini per a presentar sol·licituds de la modalitat de formació a mida, regulat en l'article 8.3 de l'Orde 29/2012, de 22 de juny, de la Conselleria d'Educació, Formació i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2012 [2012/10560]  
  
  
En el Diari Oficial de la Comunitat Valenciana de 27 de juny de 2012 es va publicar l'Orde 29/2012, de 22 de juny, de la Conselleria d'Educació, Formació i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2012, l'article 8.3 de la qual establix el 28 de setembre de 2012 com a terme per a la presentació de sol·licituds de la modalitat de Formació a Mida. Davant l'existència de disponibilitat pressupostària, i tenint en compte així mateix la situació de desocupació i l'adequada gestió dels fons públics, resulta oportú permetre la presentació de noves sol·licituds per a l'esmentada modalitat de Formació Professional. No obstant això, com a conseqüència de la imminència del tancament de l'exercici pressupostari i per l'obligació que les accions formatives s'han d'iniciar en 2012, es reduïx a quinze dies el termini d'antelació per a presentar les sol·licituds.  
Per tot això i fent ús de la facultat que em conferix la disposició final primera de l'Orde 29/2012, de 22 de juny, de la Conselleria d'Educació, Formació i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2012, resolc:  
  
  
Primer  
Fixar el 30 de novembre de 2012 com a terme per a la presentació de sol·licituds de la modalitat de Formació a Mida, regulat en l'article 8.3 de l'Orde 29/2012, de 22 de juny, de la Conselleria d'Educació, Formació i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2012, reduint-se a quinze dies el termini d'antelació a la data d'inici de l'acció formativa.  
  
  
Segon   
Esta resolució tindrà eficàcia des de la data de la seua publicació en el Diari Oficial de la Comunitat Valenciana.  
Contra este acte, que esgota la via administrativa, es podrà interposar un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'este mateix òrgan en el termini d'un mes, segons disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí de la interposició de qualsevol altre recurs que es considere pertinent.  
  
València, 15 de novembre de 2012.- El secretari autonòmic de Formació i Ocupació: Santiago Martí Alepuz.